Aalborg Stiftstidende, 1828-04-12
Portugal. Dom Miguel havde endnu den 15de Marts kun ladet sig see 3gange offentlig. Saa meget behagelig maae hans Stilling ikke være, da han ei vover at tage anden Næring til sig end den, som hans Amme Francisca Vadel og en Negerinde tilberede i hans Paasyn. Om Natten imellem den 12te og 13de var det hans Hensigt ved Alden Gallega at gaae over Tajo, (formodentlig for at unddrage sig den engelske Gesandts Aarvaagenhed). Heste vare bestilte lige til Villa Vigosa og Tropper ventedes fra Alentejo. Man tvivlede saa lidet om, at dette Complot vilde lykkes, at den berygtede Peter Jose Agostino Macedo allerede havde paataget sig at holde en Tale ved Dom Miguels Regjerings Tiltrædelse (som Konge). Man tilskriver Dronning Moderen og Hertugen af Cadaval denne Plan, men Sir Lamb kjendte den allerede Aftenen før Udførelsen. - Klokken 8 lod han sig melde hos Jnfanten, og da han, efter tvende afslaaende Svar, omsider erklærede, at han, som engelsk Gesandt, maatte og skulde tale med Jnfanten i Anliggender, som angik hans Lands og Monarks Jnteresse, fik han endelig Audientz. At Jnfanten nu paa en djerv Maade maatte høre Bebreidelser, fordi hans Adfærd stred imod de Løfter, han baade i Wien, Paris og London havde gjort, fordi han var afveget fra sin keiserlige Broders befaling, ved at antage Titel af "Regent af Portugal i Kongens Navn" istedetfor: "Hans Majestæts Stedfortræder (Lugartenente, Lieutenant) i Kongens Navn og paa Hans befaling", kan man efter det Passerede, let forestille sig. Gesandtens Tiltale var temmelig kathegorisk. "Jstedetfor at søge bifald hos Nationens dannede Classer, har deres Kongelige Høihed lyttet til den Smiger, som ydes Dem af dens Udskud, og i Deres Omgivning leder man forgjeves om en redelig Mand. De maae ikke haabe, at de europæiske Cabinetter skulde tabe Hendes Majestæts Dronning Maria den 2dens eller hendes ophøiede Faders Dom Pedros Rettigheder af Sigte." Jnfanten vilde vel nægte al Deeltagelse i nogetsomhelst Complot, men den altforvel underrettede Sir Lamb erklærede ham reent ud, at han havde authentiske Beviser for sin Paastand, og blandt disse endogsaa et af Hans Kongelige Høihed selv underskrevet Document. Han pegede nu paa forskjellige vigtige Forholdsregler, som maatte tages og fordrede blandt andet at Dronning-Moderen skulde forlade Portugal. Efter denne Audienz begav Sir Lamb sig hjem i sit Hotel, hvorhan hele Natten, medens en stærk engelsk Vagt bevogtede Hotellets Jndre, havde Conferentser med den østerrigske og franske Minister, og følgende Morgen, overrakte han Jnfanten en Note, undertegnet af alle de fremmede Hoffers Ministre, paa Spaniens nær, og hvis Hovedindhold stemte overeens med hans Erklæringer i Audientsen Aftenen i Forveien. Jligemaade afgik Depescher til England og den engelske Gesandt i Madrid. Rigtignok have disse eftertrykkelige Skridt, bemmet Complotets Hensigter, men man gaaer, skjøndt med mere Forsigtighed, alligevel frem paa samme Bane. Kamrene bleve fornemmelig opløste, for at undgaae at meddeele dem Beedigelses Aften og Afskrift af det Decret, ved hvilket Jnfanten er bleven udnævnt til Regent, (og i hvilket Udtrykkene vel neppe hjemle hans nærværende Fremgangsmaade, Efter Chartet skal efter Kamrenes Opløsning strax andre sammenkaldes, men dette er endnu ikke skeet, og man skal paa alle Maader søge at kunne forsikkre sig de nye Valg. Man vil da bringe Jnfantens Rettigheder til Tronen paa Bane, erklære Dom Pedros Atter og hans Charte for ugyldige og endelig udraabe Dom Miguel til absolut Konge. - Saaledes aabner sig her en vid Mark for frygtelige Uroligheder og en Borgerkrig, synes uundgaaelig.